Ôtwarcie galeryji Stela we Cieszynie
22 listopada we Cieszynie ôtwaro Galeryjŏ Stela. Je to piyrszy tego typu geszeft we Cieszynie, a już 10 inwestycyjŏ funduszu INBAP we Polsce. Co sie werci podkryślić, STELA to we cieszyńskiej ôdmianie ślōnskigo ôznaczŏ STŌND.
Piyrszego dnia do STELI prziszło przeszło 38 tys. klijyntōw, a przeca sōm Cieszyn liczy yno 37 tys. miyszkańcōw. Galeryjŏ je postrzodku miasta, przi ulicach Hajduka i Bobreckej, a do jyj zbudowaniŏ wykorzystano dŏwny banhof dlŏ autobusōw, przi nowym wynźle przesiadkowym.
Galeryjŏ mŏ 4 sztoki, ôkrōm geszeftōw i restauracyjōw znojdziecie tam tyż kino na 400 ludzi. We Steli zbudowno tyż 100 parkplacōw.
Inwestycyjŏ realizono przi spōłpracy ze Unibep SA, kery bōł generalnym wykonawcōm inwestycyji. Projekt narychtowoła i nadzorowła pracownia Król. Projektowanie Architektoniczne.
Uroczyste ôtwarcie galeryji prowadziōł Krzysztof Ibisz.
Materiały prasowe i fotografije: INBAP
szl_Latn szl_Latn szl_Latn szl_Latn szl_Latn szl_Latn pol_Latn